  Туспуктэм: Константин Вознесенских Наталия Сильвестрова Вуись шутэтскон нуналъёсы Удмуртиын куазь шуныт но лымыё луоз. Со Уйпал Атлантикаысь шуныт но мускыт омыр вуэмен герӟаськемын, ивортӥз улосвыл Гидрометцентрлэн пресс-службаез. 24-тӥ толсуре уй-нуналскын -3 градусысен +2 градусозь луоз, интыен кот лымы усёз, зорыны но быгатоз. Тӧл кужмоялоз.  25-тӥ толсуре, арнянуналэ, лымы но кот лымы тросгес усёз, тӧл пумен лябӟоз. Сюресъёс вылын лымы вӧлдэт но йӧвалег. Уйин но нуназе -4...+1 градусозь возиськоз. Вордӥськонэ, 26-тӥ толсуре, шуак кезьыт кариськоз, ӵукналы температура -7… -13 градусозь лэзькоз, нуназе шӧдскымон уз воштӥськы. Уйин озьы ик кӧня ке лымыялоз, нош нуназе элькунысь код-ог ёросъёсын гинэ лымы усёз. Сюресъёс вылын йӧвалег возиськоз. Нырысь-валысь чакланъёсъя, арня шорозь температура лэзькоз на но та вакытлы эсэпъёсъя тупатскоз. Тегъёс: Удмуртия куазь лымы  